**ТЕХНИЧЕСКО ЗАДАНИЕ**

1. Изисквания към поръчката:

Поръчката касае подновяване на текущ лиценз за използване на софтуерен пакет   
F-Secure Business Suite за 1220 потребителя.

Услугата по поддръжка на текущия лиценз за софтуерния пакет следва да бъде предоставена с подписване на двустранен протокол за доставка на лицензен сертификат с инсталационни ключове за период на действие от 01.05.2015 г. до 30.04.2016 г. включително.

1. Изисквания към кандидатите:

Необходимо е Участникът да бъде надлежно оторизиран от производителя (респ. от друго правоимащо лице) да осигури необходимите лицензионни права на описания софтуерен пакет за периода на действие на договора.

Участникът декларира, че при изпълнение на поръчката ще бъде гарантирано следното:

1. Осъществяване на пълна техническа поддръжка по телефон/електронна поща или на място от сертифицирани специалисти по работата на софтуера, както следва:

* доставяне на най-новите актуализирани версии на продуктите, в главния офис на Възложителя, без допълнително заплащане;
* техническа помощ при инсталирането на продуктите;
* да осигури актуализациите на базата данни чрез най-новите дефиниции между две версии в уебсайта на F-Secure;
* помощ по телефон/електронна поща за всякакъв вид проблеми, свързани с вируси или F-Secure продукти;
* всякаква друга техническа помощ, която Участникът смята за правилна, в случай че пакетът програми F-Secure Business Suite не може да унищожи нов/потенциален вирус, който е засякла;
* осигуряване на решения за нови вируси в рамките на 24 часа, след като Участникът е уведомен от Възложителя. Участникът ще съобщи своевременно за всяко изключително обстоятелство, което може да доведе до удължаване на посочения по-горе период, като ще представи решението на проблема във възможно най-кратък срок.

1. Осигуряване на Възложителя спокойно и безпроблемно ползване на лицензите в техния пълен обем и обхват.
2. Предоставяне на Възложителя необходимата документация за ефективната работа на софтуера, а новите версии - на оптичен носител (диск).